Diari Oficial de la Generalitat Valenciana


Sumari del DOGV 9207, del 03-11-2021 (2021/10234)

RESOLUCIÓ de 18 d'octubre de 2021, de la consellera de Participació, Transparència, Cooperació i Qualitat Democràtica, per la qual es convoca una beca de pràctica professional en protecció de dades durant l'exercici 2021-2022.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9207

Data del DOGV
:   03-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10211


Data del document
:   18-10-2021

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 18 d'octubre de 2021, de la consellera de Participació, Transparència, Cooperació i Qualitat Democràtica, per la qual es convoca una beca de pràctica professional en protecció de dades durant l'exercici 2021-2022. [2021/10606]  
En el marc de la política de la Generalitat, dirigida a la millora i especialització professional de joves titulats i titulades, la Conselleria de Participació, Transparència, Cooperació i Qualitat Democràtica desenvolupa, entre les seues actuacions, la convocatòria de beques que faciliten la seua especialització, i completa la seua formació mitjançant el coneixement pràctic de l'Administració pública, a través de la realització de pràctiques professionals en les seues dependències.  
Mitjançant l'Ordre 1/2019, de 28 de novembre, de la Conselleria de Participació, Transparència, Cooperació i Qualitat Democràtica, modificada per l'Ordre 4/2021, de 10 d'agost, s'aproven les bases reguladores de la concessió de beques per a la realització de pràctiques professionals en els centres directius de la Conselleria.  
L'Ordre 1/2019 està inclosa com una de les iniciatives previstes en el Pla estratègic de subvencions 2016-2019 de la Conselleria, que inclou diverses línies de concessió de beques per a completar la formació de joves titulats universitaris, mitjançant la realització de pràctiques professionals en la Conselleria.  
La beca a concedir en desenvolupament d'aquesta resolució de convocatòria no està subjecta a la política de la competència de la Unió Europea en matèria d'ajudes públiques i, per tant, no requereix notificació a la Comissió Europea, per no reunir els requisits de l'article 107.1 del Tractat de Funcionament de la Unió Europea, ja que per raó de la qualitat de les persones beneficiàries i de l'objecte de la beca, realització de pràctiques professionals, aquesta acció subvencionable no afecta la competència, ni els intercanvis comercials entre els estats membres, i tampoc afavoreix determinades empreses o produccions.  
  
Amb la percepció de l'esmentada beca no existeix cap avantatge econòmic, ni desenvolupament d'activitat econòmica en el mercat relacionada amb l'oferta de béns i serveis, que permeta la possibilitat de falsejament de la competència en els esmentats intercanvis, als efectes assenyalats en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar subvencions públiques.  
En virtut de l'exposat i d'acord amb el que disposen l'article 28.e de la Llei 5/1983, de 30 de desembre, de la Generalitat, del Consell; l'article 165.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; i el Reial decret 1493/2011, de 24 d'octubre, pel qual es regulen els termes i condicions d'inclusió en el Règim General de la Seguretat Social de les persones que participen en programes de formació, i de conformitat, amb el regulat en el Decret 105/2019, de 5 de juliol, pel qual estableix l'estructura orgànica bàsica de la Presidència i de les conselleries de la Generalitat, així com en el Decret 179/2020, de 30 d'octubre, del Consell, d'aprovació del Reglament orgànic i funcional de la Conselleria de Participació, Transparència, Cooperació i Qualitat Democràtica, resolc:  
  
  
Primer. Objecte  
Convocar la concessió d'una beca en règim de concurrència competitiva, sota els principis de publicitat, transparència, objectivitat, igualtat i no-discriminació, destinada a persones titulades universitàries, per a la realització de pràctiques professionals en matèria de protecció de dades de caràcter personal en la Delegació de Protecció de Dades de la Generalitat Valenciana, depenent de la Sotssecretaria de la Conselleria de Participació, Transparència, Cooperació i Qualitat Democràtica, durant els exercicis de 2021 i 2022, dirigides a la millora i especialització professional de les persones que estiguen en possessió d'una de les titulacions universitàries següents: llicenciatura o grau en Dret, Ciències Polítiques i Gestió i Administració Pública.  
  
Segon. Bases reguladores de la convocatòria  
La convocatòria s'ajustarà a les bases reguladores aprovades per l'Ordre 1/2019, de 28 de novembre, de la Conselleria de Participació, Transparència, Cooperació i Qualitat Democràtica, modificada per l'Ordre 4/2021, de 10 d'agost.  
  
Tercer. Finançament  
La beca prevista en aquesta convocatòria es finançarà amb càrrec a l'aplicació pressupostària 211352.84295.674.65, línia de subvenció S8343000, del pressupost de la Generalitat per a l'exercici 2021, i el seu equivalent per a l'exercici 2022, condicionada a l'existència de crèdit adequat i suficient en els pressupostos de la Generalitat per a l'exercici 2022, segons el següent desglossament per anualitats:  
Anualitat 2021: 2.000 euros  
Anualitat 2022: 14.000 euros  
Import total màxim: 16.000 euros  
  
Quart. Requisits de les persones beneficiàries  
Respecte als principis de publicitat, transparència, concurrència, objectivitat, igualtat i no-discriminació, les persones sol·licitants de la beca per a la realització de pràctiques professionals han de complir, en la data de finalització del termini de presentació de sol·licituds, els requisits següents:  
1. Estar en possessió d'una de les titulacions universitàries següents, sempre que no hagen transcorregut més de cinc anys des de la finalització dels estudis: llicenciatura o grau en Dret, Ciències Polítiques i Gestió i Administració Pública.  
2. No haver sigut beneficiàries de beques de pràctiques professionals en la Generalitat, per un període igual o superior a 36 mesos. Aquest període es computarà considerant la totalitat de la duració de les beques gaudides, siga una o diverses, incloent-hi els períodes de pròrroga.  
3. No trobar-se incurses en les prohibicions per a obtindre la condició de persona beneficiària establides en l'article 13 de la Llei 38/2003, de 17 de novembre, general de subvencions, la qual cosa s'ha d'acreditar per mitjà de la declaració responsable inclosa en el model de sol·licitud, accessible en la seu electrònica de la Generalitat (https://sede.gva.es), llevat que atesa la naturalesa de la beca i la finalitat d'aquesta s'exceptue en la convocatòria alguna d'aquestes prohibicions.  
4. Tindre la capacitat funcional per a dur a terme les tasques. Les persones amb discapacitat poden al·legar la seua condició a l'efecte de dirimir el possible empat que puga produir-se, en els termes recollits en l'article 11 de l'Ordre 1/2019, de 28 de novembre, modificat per l'Ordre 4/2021, de 10 d'agost.  
  
Cinqué. Supòsits d'exclusió  
1. Els qui en el moment que es publique la corresponent convocatòria ja estiguen gaudint d'una beca de pràctiques professionals en la Generalitat, no podran optar a una nova beca, excepte en els següents casos:  
a) Que es concórrega a la mateixa beca que ja s'està gaudint per haver sigut obtinguda en una convocatòria anterior.  
b) Que queden menys de dos mesos per a la finalització de la beca de la qual ja gaudeixen les persones sol·licitants.  
2. La no-presentació de la persona aspirant a l'entrevista/prova comportarà la seua exclusió de la convocatòria.  
  
Sisé. Termini, lloc i forma de presentació de les sol·licituds  
1. Les persones aspirants a obtindre una beca presentaran, exclusivament per via electrònica, una única sol·licitud i el currículum, de manera completa, en el termini de 15 dies hàbils comptats a partir de l'endemà de la publicació de la convocatòria en el Diari Oficial de la Generalitat Valenciana, i segons models normalitzats que estaran accessibles en la seu electrònica de la Generalitat https://sede.gva.es. En cas de presentació de diverses sol·licituds, únicament es tindrà en compte l'última presentada.  
Per a poder realitzar la presentació electrònica, la persona sol·licitant haurà de disposar d'algun dels sistemes de signatura electrònica admesos en la seu electrònica de la Generalitat.  
La presentació de la sol·licitud en el registre electrònic es podrà acreditar mitjançant el rebut expedit per aquest de manera automàtica. A l'efecte del còmput de terminis, serà vàlida i produirà efectes jurídics la data d'entrada que es consigne en el rebut expedit pel registre electrònic. Només seran admeses les sol·licituds que hagen sigut registrades en el registre electrònic de la Generalitat abans de les 24.00 hores de l'últim dia de termini de presentació (hora oficial peninsular espanyola).  
  
En cas que alguna persona presente la seua sol·licitud de manera presencial, se li requerirà perquè l'esmene a través de la seua presentació electrònica. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena.  
2. En cas que una mateixa persona, dins del termini establit, presente més d'una sol·licitud per a la beca en matèria de protecció de dades, s'entendrà que l'última presentada reemplaça les anteriors sol·licituds, que seran arxivades.  
3. Amb la finalitat de reduir càrregues administratives a les persones interessades, a la sol·licitud i al currículum, no s'hi adjuntarà cap documentació.  
Únicament les persones seleccionades per a la fase d'entrevista/prova hauran de presentar la documentació acreditativa dels mèrits detallats en el currículum, en el moment en el qual acudisquen a la realització de l'entrevista/prova o bé quan la comissió de valoració corresponent ho requerisca.  
Si la documentació presentada no reuneix els requisits indicats en la convocatòria o no és íntegrament aportada, es requerirà a la persona interessada per via electrònica perquè, en el termini màxim de 10 dies, esmene la falta o acompanye els documents preceptius, advertint que, si no ho fa en termini, no seran tinguts en compte els mèrits a l'efecte de la valoració. El compliment temporal dels mèrits s'entendrà que fa referència a la data de fi del termini de presentació de sol·licituds.  
4. En emplenar els formularis obligatoris, s'obtindrà l'autobaremació inicial dels mèrits adduïts en el currículum, que es calcularà de manera automàtica a partir de la informació aportada en aquest. El resultat d'aquesta baremació es visualitzarà com un camp més del formulari.  
5. Mitjançant la presentació de la sol·licitud, la persona sol·licitant manifesta sota la seua responsabilitat que totes les dades recollides en aquesta i en el seu cas, en la documentació que s'adjunta, són verídiques i que es troba en possessió de la documentació que així ho acredita, per tant, queda a la disposició de la Generalitat per a la comprovació, control i inspecció posterior que es consideren oportuns.  
D'acord amb el disposa l'article 69.4 de la Llei 39/2015, d'1 d'octubre, del procediment administratiu comú de les administracions públiques (d'ara en avant, Llei 39/2015, d'1 d'octubre), la inexactitud, falsedat o omissió, de caràcter essencial, de qualsevol dada o informació que s'incorpore a una declaració responsable o a una comunicació, o la no- presentació davant l'administració competent de la declaració responsable, la documentació que siga, si escau, requerida per a acreditar el compliment del fet declarat, o la comunicació, determinarà la impossibilitat de continuar amb l'exercici del dret o activitat afectada des del moment en què es tinga constància d'aquests fets, sense perjudici de les responsabilitats penals, civils o administratives que hi tinguen lloc.  
  
6. D'acord amb el que disposa l'article 28 de la Llei 39/2015, d'1 d'octubre, l'òrgan gestor del procediment podrà obtindre directament les dades d'identitat de la persona sol·licitant o, en el seu cas, del seu representant legal, i d'estar al corrent de les seues obligacions respecte a la Seguretat Social. En cas que la persona sol·licitant de la beca s'opose al fet que l'òrgan gestor obtinga directament aquesta informació, haurà d'indicar-ho expressament en el formulari, i quedarà obligada a aportar els documents acreditatius corresponents.  
  
Quant a l'acreditació d'estar al corrent de les seues obligacions tributàries, la persona interessada haurà d'autoritzar a l'administració, mitjançant el formulari de sol·licitud, la consulta d'aquesta informació davant les administracions tributàries. En cas de no autoritzar, la persona interessada queda obligada a aportar els documents acreditatius corresponents.  
7. En cas que la sol·licitud no reunisca els requisits exigits o no s'acompanyen els documents preceptius, es requerirà la persona interessada perquè, en un termini de deu dies, esmene la falta o acompanye els documents de conformitat amb l'article 68 de la Llei 39/2015, d'1 d'octubre, amb la indicació que, si no ho fa, se li considerarà que desisteix de la seua petició, amb la resolució prèvia que haurà de ser dictada en els termes previstos en l'article 21 apartat 1r d'aquesta norma. Aquest tràmit es realitzarà de manera electrònica.  
8. La presentació de la sol·licitud per a optar a les beques implicarà l'acceptació per la persona sol·licitant de les bases per la qual estiga regida la convocatòria.   
9. El procediment administratiu derivat de tramitació de la beca comporta el tractament de dades de caràcter personal en el marc del que disposen el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i la Llei orgànica 3/2018, de 5 de desembre, de protecció de dades personals i garantia dels drets digitals.  
  
La informació relativa al tractament de les dades de caràcter personal es troba disponible en el Registre d'Activitats de Tractament, publicat en la pàgina web de la Conselleria de Participació, Transparència, Cooperació i Qualitat Democràtica. En concret, la informació bàsica del tractament és la següent:  
Nom del tractament: Subvencions o ajudes econòmiques.  
Identitat del responsable del tractament: Conselleria de Participació, Transparència, Cooperació i Qualitat Democràtica, passeig de l'Albereda, 16. 46929 València.  
Finalitat del tractament: gestió de les subvencions o demandes socials i econòmiques de persones i entitats, públiques o privades.  
Exercici de dret: pot exercitar el dret d'accés, rectificació, supressió, limitació, oposició i portabilitat de les seues dades de caràcter personal de manera presencial o telemàtica, de conformitat amb el que preveu l'enllaç següent: http://www.gva.es/es/proc19970.  
Reclamacions: sense perjudici de qualsevol altre recurs administratiu o acció judicial, qualsevol persona interessada té dret a presentar una reclamació en l'Agència Espanyola de Protecció de Dades, si considera que el tractament de dades personals que el concerneixen infringeix la normativa en matèria de protecció de dades.  
Pot obtindre informació més detallada en el següent enllaç:   
https://participacio.gva.es/es/registre-de-tractament-de-dades  
  
Seté. Ordenació i instrucció  
1. L'ordenació i instrucció del procediment per a la concessió de les beques convocades correspondrà a la Delegació de Protecció de Dades que, d'ofici, acordarà totes les actuacions necessàries per a la determinació, coneixement i comprovació de les dades en virtut de les quals ha de dictar-se resolució.  
2. Una vegada finalitzat el termini de presentació de sol·licituds, aquestes seran examinades per l'òrgan instructor, que comprovarà els requisits de les persones sol·licitants, i efectuarà en el seu cas els requeriments i comprovacions que considere convenients.  
3. L'òrgan instructor emetrà un informe, en el qual conste el compliment dels requisits de les persones sol·licitants.  
  
Huité. Documentació acreditativa dels mèrits  
La documentació acreditativa a aportar serà la següent:  
a) Còpia del DNI o document d'identitat de qualsevol dels països membres de la Unió Europea, en cas que conste oposició expressa per part de l'interessat a la seua consulta per l'Administració.  
  
b) Còpia del títol universitari corresponent a cada titulació, expedit o homologat a Espanya.  
c) Certificat de l'expedient acadèmic amb la nota mitjana oficial ponderada en un sistema de puntuació entre 5 i 10 punts.  
d) Programa de les assignatures cursades que justifiquen l'especialització acadèmica en la matèria relacionades amb la beca.  
e) Còpia dels certificats acreditatius dels coneixements de valencià i altres idiomes.  
f) Còpia de qualsevol altre document que acredite la possessió de títols, màsters, cursos, mèrits docents, investigadors o professionals que es desitgen al·legar.  
g) L'experiència professional i laboral s'acreditarà exclusivament mitjançant la presentació d'informe de vida laboral i còpia de contractes o certificacions d'empresa que demostren l'activitat professional i laboral relacionada directament amb la beca.  
h) Documentació que acredite trobar-se en algun dels supòsits establits en el punt 2 de l'article 11 de l'Ordre 1/2019, que determinen la preferència de la concessió de la beca en cas d'empat en la valoració.  
  
2. Els mèrits no acreditats no seran tinguts en compte a l'efecte de la seua valoració.  
  
Nové. Comissió avaluadora  
1. De conformitat amb l'article 7 de l'Ordre 1/2019, la comissió avaluadora per a aquesta convocatòria estarà formada per:  
a) Presidència:  
Titular: persona titular de la Delegació de Protecció de Dades.  
Suplent: persona titular de la Subdelegació de Protecció de Dades del Sector Públic Instrumental.  
b) Vocals:  
Vocal que exerceix la secretaria, amb veu i vot  
Titular: persona titular de la Subdelegació de Protecció de Dades de l'Administració de la Generalitat.  
Suplent: persona titular de la secció de Protecció de Dades de la Generalitat  
Segon vocal  
Titular: persona titular de la Subdelegació de Protecció de Dades de Sanitat i Educació.  
Suplent: persona titular del Servei de Coordinació Administrativa, Suport Tècnic i Personal.  
2. El funcionament d'aquesta comissió s'ajustarà a les previsions de la normativa reguladora del règim jurídic dels òrgans col·legiats. Adoptarà els seus acords per majoria simple, estenent acta de les sessions realitzades i dels acords adoptats, i remetent la corresponent proposta a l'òrgan competent per a resoldre-la.  
3. Les persones integrants de la comissió podran ser assessorades pel personal tècnic o professional que es considere necessari, que podrà assistir-hi amb veu, però sense vot.  
  
Deu. Òrgan competent per a resoldre  
Sobre la base del que estableix l'article 9 de l'Ordre 1/2019, la facultat de resoldre la concessió de beques de pràctiques professionals, que correspon a la persona titular de la Conselleria de Participació, Transparència, Cooperació i Qualitat Democràtica, es delega en la persona titular de la Sotssecretaria.  
  
Onze. Procediment de selecció, termini de resolució i notificació  
1. El procediment de selecció d'aquesta convocatòria es correspondrà amb el que estableixen els articles 8 i 10 de l'Ordre 1/2019.  
  
2. Dins dels 15 dies hàbils següents a la finalització del termini de presentació de sol·licituds, la comissió avaluadora es reunirà amb la finalitat de valorar els mèrits presentats per les persones sol·licitants que complisquen els requisits establits per la convocatòria.  
3. Per a valorar els mèrits al·legats per cada sol·licitant en el marc de cada convocatòria, la comissió avaluadora aplicarà el barem establit en l'article 11 de l'Ordre 1/2019 (annex 1 d'aquesta resolució).  
  
4. S'elaborarà un llistat de les persones aspirants ordenat d'acord amb la puntuació obtinguda en l'autobaremació, sobre la base dels mèrits establits en l'Ordre 1/2019. La comissió avaluadora valorarà els mèrits al·legats per cada aspirant, d'acord amb la informació que es desprenga de l'autobaremació.  
La comissió avaluadora publicarà, en ordre decreixent, el llistat provisional de puntuacions en la seu electrònica o portal institucional de la Generalitat en internet, https://sede.gva.es, i concedirà un termini de 10 dies hàbils a les persones interessades per a la formulació d'al·legacions, que es dirigiran a la comissió avaluadora.  
5. Una vegada resoltes les al·legacions presentades, es procedirà a publicar el llistat definitiu de puntuacions obtingudes en la seu electrònica o portal institucional de la Generalitat en internet, https://sede.gva.es. Les persones aspirants que obtinguen les 15 millors puntuacions en els termes detallats en l'article 11 de l'Ordre 1/2019, realitzaran una entrevista/prova, que podrà efectuar-se per videoconferència o mitjans similars.  
En aquesta fase, la comissió avaluadora determinarà la forma i el termini de presentació de la documentació acreditativa dels mèrits al·legats.  
7. Finalitzat el procés selectiu, la comissió avaluadora, en el termini de deu dies hàbils, elaborarà una proposta motivada de resolució que contindrà la relació de persones beneficiàries i una o diverses borses de reserva, constituïdes per les persones aspirants que no resulten adjudicatàries de les beques i prioritzades per ordre decreixent de puntuació, per a cobrir les vacants que puguen produir-se durant el període de vigència d'aquelles. Així mateix, s'inclourà un llistat de les persones aspirants les sol·licituds de les quals hagen sigut desestimades, on s'indicaran les causes que hagen motivat la seua denegació.  
8. Vista la proposta motivada de resolució formulada per la comissió de valoració, l'òrgan competent per a resoldre dictarà la resolució de la concessió. La resolució de concessió es publicarà en el Diari Oficial de la Generalitat Valenciana, amb expressió de la convocatòria, del programa i crèdit pressupostari al qual s'imputen la beca atorgada, la persones beneficiàries, la quantitat concedida i la finalitat d'aquesta.  
  
De conformitat amb la normativa que resulte aplicable a les subvencions i a les beques de pràctiques professionals, la resolució de convocatòria determinarà, si escau, les formes addicionals de publicitat de la resolució de concessió.  
La publicació de l'esmentada resolució assortirà els efectes de notificació a les persones interessades, d'acord amb la normativa reguladora del procediment administratiu comú, i s'inserirà la informació corresponent en la seu electrònica o portal institucional de la Generalitat en internet (https://sede.gva.es).  
9. El termini màxim per a dictar i publicar la resolució serà de tres mesos, a comptar a partir de l'endemà de la data de publicació de la convocatòria, sense perjudici que puga ampliar-se en els termes previstos per la normativa reguladora del procediment administratiu comú.  
Conclòs aquest termini sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
10. Les resolucions que es dicten esgoten la via administrativa i contra aquestes podrà interposar-se, potestativament, un recurs de reposició davant l'òrgan que les va dictar, en el termini d'un mes a comptar a partir de l'endemà de la publicació de la resolució corresponent, o un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos a comptar a partir de l'endemà de la publicació de la resolució corresponent. Tot això sense perjudici de la interposició, per part de les persones interessades, de qualsevol altre recurs que consideren pertinent.  
  
Dotze. Quantia, duració i nombre de beques  
1. La quantia de les beques corresponents a aquesta convocatòria s'ajustarà al que preveu l'article 12 de l'Ordre 1/2019.  
2. El període de duració de les beques serà de 12 mesos des de la data que s'indique en la resolució de concessió, que serà objecte de publicació en el Diari Oficial de la Generalitat Valenciana. El període de duració podrà prorrogar-se sense necessitat de nova convocatòria, per un període màxim de 12 mesos addicionals, sempre que hi haja crèdit adequat i suficient i que l'exercici de l'activitat que s'està efectuant així ho requerisca o aconselle.  
  
Tretze. Justificació i pagament de les beques  
A l'efecte de pagament i justificació d'aquestes, s'estarà al que estableix l'article 14 de l'Ordre 1/2019.  
  
Catorze. Règim d'incompatibilitats  
A l'efecte del règim d'incompatibilitats de la persona beneficiària de la beca, s'estarà al que disposa l'article 15 de l'Ordre 1/2019.  
  
  
Quinze. Obligacions i drets de la persona beneficiària  
Les obligacions i drets de la persona beneficiària de la beca estan regulats en l'article 16 de l'Ordre 1/2019. Són obligacions de la persona beneficiària de la beca les següents:  
a) Comunicar, si escau, l'acceptació de l'ajuda i incorporar-se al departament en el termini que indique la resolució de concessió. La no-incorporació injustificada en la data indicada s'interpreta com una renúncia a l'ajuda concedida.  
b) Aportar, en el termini dels deu dies hàbils següents a la publicació de la resolució de concessió en el Diari Oficial de la Generalitat Valenciana, la documentació següent:  
1r. L'imprés de domiciliació bancària, degudament emplenat i subscrit per la persona beneficiària, en què ha de constar el número de compte en el qual es rebran les transferències mensuals, i que es troba disponible en el portal institucional de la Generalitat en internet (www.gva.es).  
2n. La resolució de la Tresoreria General de la Seguretat Social d'assignació de número de Seguretat Social o de número d'afiliació.  
c) Renunciar a qualsevol altra beca coetània que gaudeix.  
d) Realitzar l'activitat que ha motivat la concessió de la beca durant tot el període de gaudi d'aquesta, d'acord amb les directrius que estableix qui exercisca la direcció tècnica de cadascuna de les persones beneficiàries de les beques.  
e) Estar al corrent de les seues obligacions tributàries i amb la Seguretat Social, tot això abans de dictar-se la proposta de resolució de concessió de les beques de conformitat amb la Llei 38/2003, de 17 de novembre.  
f) Guardar el degut secret i confidencialitat dels assumptes en què intervinga, així com sobre qualsevol informació obtinguda durant el desenvolupament de la beca. Aquesta obligació es mantindrà, fins i tot, després que el becari o becària concloga la seua vinculació amb la Conselleria.  
g) Les persones becades no poden publicar cap article, ni remetre cap comunicació a qualsevol entitat o organisme, sobre matèries relacionades amb la seua beca o l'activitat de l'organisme, sense autorització prèvia del departament.  
En cas que hi haja autorització, el becari o becària haurà de fer constar expressament en la publicació que l'activitat s'ha realitzat mitjançant una beca de la Conselleria.  
h) Identificar-se i utilitzar distintius com a persona beneficiària de beques de caràcter professional.  
i) En l'últim mes de duració de la beca (o després de la finalització del període de duració de les beques, i en un termini màxim de deu dies a partir del següent a la seua finalització), les persones beneficiàries han d'entregar al seu tutor o tutora una memòria sobre les activitats realitzades i els coneixements adquirits. Aquesta memòria ha de tindre una extensió màxima de 100 folis. El lliurament de la memòria i l'informe favorable posterior, per part de la persona responsable de l'adreça de la pràctica, són condicions indispensables per al pagament de l'import de l'últim mes del període de duració de les beques.  
j) Complir les altres obligacions que estableix l'article 14 de la Llei 38/2003, de 17 de novembre, general de subvencions, així com les que es deriven del conjunt de les bases d'aquesta ordre, o de les específiques que establisca la convocatòria.  
2. Durant el període de gaudi de les beques, la persona beneficiària ha d'exercir les pràctiques amb un horari màxim de trenta hores setmanals, que es distribuiran de la forma en què va organitzar el seu tutor o tutora durant el període de gaudi de la beca.  
  
Setze. Obligacions de l'entitat que concedeix  
Són obligacions de la Delegació de Protecció de Dades:  
a) Proporcionar el suport necessari i facilitar la utilització dels mitjans, instruments i equips que resulten necessaris per a l'exercici normal de l'activitat objecte de les beques de pràctiques professionals.  
b) Designar, mitjançant resolució de l'òrgan que concedeix la beca, un tutor o tutora per a la coordinació, orientació i direcció tècnica de l'activitat que hagen d'exercir. Les persones tutores o directores tècniques de la beca elaboraran un programa formatiu, que serà aprovat per l'òrgan que concedeix, que assignarà les funcions a realitzar per les persones beneficiàries durant les seues pràctiques professionals, realitzaran el seguiment i prestaran el suport necessari, resoldran els dubtes que puguen sorgir, autoritzarà i supervisarà les absències i períodes de descans i avaluaran l'aprofitament obtingut per les persones beneficiàries. La direcció tècnica de les persones beneficiàries recaurà sobre el personal empleat públic amb experiència professional i coneixements necessaris en l'àrea d'activitat que corresponga.  
c) Vetlar pel desenvolupament adequat de la formació de la persona becada, així com una adequada correspondència entre el perfil formatiu del becari o becària i les tasques assignades, així com informar el becari o becària de la normativa de seguretat i prevenció de riscos laborals.  
  
d) Expedir la corresponent certificació d'aptitud i aprofitament a favor del becari o de la becària, després de la finalització del termini de la beca i després de l'informe favorable del tutor o tutora.  
  
Dèsset. Situacions de la persona beneficiària de la beca  
1. La condició de becari o becària no genera relació laboral ni administrativa amb la Generalitat.  
2. Quan la persona beneficiària d'una de les beques concedides siga empleat o empleada de la Generalitat, quedarà en la situació administrativa que corresponga, d'acord amb la normativa corresponent en matèria de funció pública.  
  
Díhuit. Facultats d'interpretació i incidències  
1. En aplicació del que disposa l'article 19 de l'Ordre 1/20055, la persona titular de la Delegació de Protecció de Dades resoldrà, per delegació de la persona titular de la conselleria, tant els dubtes com els conflictes que puguen plantejar els becaris i les becàries en l'exercici de la seua funció, o les unitats administratives que els tutelen. Al mateix temps, resoldrà les incidències que es produïsquen durant el període de gaudi de les beques amb l'audiència prèvia de la persona interessada.  
  
2. La renúncia a la beca suposarà la pèrdua de tots els drets inherents a aquesta i, per tant, el seu import deixarà de percebre's a partir d'aqueix moment. La Delegació de Protecció de Dades de la Generalitat comunicarà a la Sotssecretaria, de manera immediata, aquesta renúncia a l'efecte de variació de dades en el Règim General de la Seguretat Social.  
3. En cas de renúncia a la beca concedida, la persona titular del centre directiu competent per raó de la matèria objecte de la beca, si ho considera convenient, podrà cobrir les vacants que es puguen produir, i per a això se servirà de la borsa o borses de reserva que resulten del procediment de selecció prèviament efectuat i en l'ordre establit en aquesta.  
  
4. En els supòsits en què per raó de part, adopció o acolliment s'interrompa el període de duració establit, la persona interessada continuarà reportant i percebent l'import de la beca atorgada i recuperarà amb posterioritat el període interromput. Igualment, en casos d'ingrés hospitalari prolongat, es recuperarà amb posterioritat el temps de pràctiques interromput.  
5. Tota alteració de les condicions tingudes en compte per a la concessió de les beques, i en tot cas, l'obtenció concurrent de beques en els termes establits per aquestes bases reguladores, donaran lloc a la resolució de concessió.  
  
Dènou. Mitjans de publicació dels diferents tràmits  
Les publicacions de relacions i llistats que determina el procés de selecció s'efectuaran en la seu electrònica o portal institucional en internet: https://sede.gva.es, així com en la pàgina web de la Conselleria de Participació, Transparència, Cooperació i Qualitat Democràtica.  
  
Vint. Efectes  
Aquesta resolució tindrà efecte a partir de l'endemà de ser publicada en el Diari Oficial de la Generalitat Valenciana.  
  
Contra el que disposa aquesta resolució, que posa fi a la via administrativa, es podrà interposar potestativament un recurs de reposició davant el mateix òrgan que ha dictat l'acte en el termini d'un mes, comptat a partir de l'endemà de ser publicada, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptats a partir de l'endemà de ser publicada, de conformitat amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 18 d'octubre de 2021.- La consellera de Participació, Transparència, Cooperació i Qualitat Democràtica: Rosa Pérez Garijo.  
  
  
  
ANNEX I  
Barem per a avaluar els mèrits personals en la concessió d'una beca per a la realització de pràctiques de formació complementària i especialització professional en protecció de dades personals.  
  
1. Els criteris que serviran de base per a l'atorgament de les beques que es convoquen mitjançant aquesta resolució seran els previstos en l'article 11 de l'Ordre 1/2019, amb la ponderació que s'estableix a continuació, fixant que el màxim de puntuació total que pot obtindre seran de 38 punts, dels quals 31 punts corresponen a la puntuació màxima dels apartats A al E i 7 punts corresponen a la puntuació màxima per l'apartat F, entrevista/prova:  
  
A) Expedient acadèmic: fins a un màxim de 18 punts.  
1r) La puntuació assignada a l'expedient acadèmic coincidirà amb la nota mitjana ponderada, la qual donarà lloc a una valoració entre 5 i 10 punts d'acord amb l'escala següent:  
- Nota mitjana 5: 5 punts  
- Nota mitjana 6: 6 punts  
- Nota mitjana 7: 7 punts  
- Nota mitjana 8: 8 punts  
- Nota mitjana 9: 9 punts  
- Nota mitjana 10: 10 punts  
Quan la ponderació s'haja realitzat amb un sistema de puntuació de 0 a 4, s'aplicarà el que disposen els articles 4 i 5 de l'article 13 del Reial decret 1267/1994, de 10 de juny, pel qual es modifica el Reial decret 1497/1987, de 27 de novembre, pel qual estableixen directrius generals comunes dels plans d'estudis dels títols universitaris de caràcter oficial, o per la normativa que els substituïsca.  
No obstant això, es recomana aportar certificació on conste la nota ponderada entre 5 i 10 punts.  
2n) L'especialització acadèmica en matèries relacionades amb la convocatòria es valorarà entre 0 i 5 punts. Per especialització acadèmica s'entenen les assignatures relacionades amb la beca i es valorarà amb un màxim de 0,20 punts per assignatura.  
3r) Altres títols acadèmics oficials que no constituïsquen un requisit per a la concessió de les beques convocades es valoraran amb un màxim de 3 punts, atesa la següent escala:  
- Doctorat: 2 punts.  
- Altres llicenciatures o graus: 1 punt.  
- Diplomatures: 0,50 punts.  
- Màster universitari oficial: 0,50 punts.  
  
B) Coneixements de valencià: fins a un màxim de 2,5 punts.  
1r) Coneixement general, fins a un màxim d'1 punt: es valoraran únicament els títols i certificats oficials de coneixement de la Junta Qualificadora de Coneixements de Valencià o homologats o equivalents, d'acord amb els nivells establits en el Marc europeu comú de referència per a les llengües, conformement amb la següent escala i es puntuarà exclusivament el nivell més alt acreditat:  
Denominació anterior  
Denominació actual (Ordre 7/2017, de 2 de març, de la Conselleria d'Educació, Investigació, Cultura i Esport) (Nivells MECR)  
Punts:  
- Certificat Elemental de nivell B1 de coneixements de valencià: 0,25  
€ Certificat de nivell B2 de coneixements de valencià: 0,50  
€ Certificat Mitjà de nivell C1 de coneixements de valencià: 0,75  
€ Certificat Superior de nivell C2 de coneixements de valencià: 1,00  
  
2n) Coneixements especialitzats de valencià, fins a un màxim d'1,5 punts: es valoraran, cadascuna d'aquests, amb 0,50 punts addicionals:  
  
- Especialitat de Correcció de Textos: 0,50 punts  
- Especialitat en Llenguatge en Mitjans de Comunicació: 0,50 punts  
  
- Especialitat en Llenguatge Administratiu: 0,50 punts.  
  
C) Coneixement d'idiomes de la Unió Europea: fins a un màxim de 3 punts.  
1r) Es valorarà cada nivell superat, d'acord amb el Marc europeu comú de referència per a les llengües, amb 0,20 punts.  
Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat. En cas que el coneixement d'un idioma s'acredite per títol universitari i haja sigut valorat en l'apartat A.3, no es podrà computar també en aquest apartat.  
Aquest apartat i el següent s'aplicaran de manera excloent, optant en cada convocatòria per algun dels dos, en el seu cas.  
2n) En aquelles beques en què, per la seua naturalesa, el coneixement d'un idioma siga un element essencial i així s'acredite, es valorarà fins a 2 punts, d'acord amb l'escala establida en el Marc normatiu de referència.  
3r) Altres idiomes cooficials de la Unió Europea: de 0 a 1 punt. Només es valoraran els títols expedits per les escoles oficials d'idiomes, universitats, ministeris o organismes oficials acreditats. Es valorarà cada nivell superat amb 0,10 punts.  
  
D) Coneixements addicionals: fins a un màxim de 6 punts.  
1r) Experiència professional relacionada directament amb l'objecte de la beca, fins a 2 punts, es computa 0,10 per cada mes complet treballat.  
2n) Cursos de formació relacionats amb l'objecte de la beca, fins a un màxim de 4 punts, atesos els criteris que s'exposen a continuació.  
  
Es valoraran els cursos de formació i perfeccionament de duració igual o superior a 15 hores que hagen sigut cursats o impartits per la persona interessada, conformement amb la següent escala:  
a) De 200 o més hores: 3,00 punts.  
b) De 100 o més hores: 2,00 punts.  
c) De 75 o més hores: 1,50 punts.  
d) De 50 o més hores: 1,00 punt.  
e) De 25 o més hores: 0,50 punts.  
f) De 15 o més hores: 0,20 punts.  
Els cursos als quals haja assistit la persona interessada o que aquesta haja impartit hauran de pertànyer a organismes oficials o centres de formació reconeguts i es valoraran una sola vegada, amb independència d'haver sigut cursat o impartit en successives edicions el mateix curs.  
  
En cap cas es puntuaran en aquest subapartat ni en l'apartat C anterior els cursos de valencià i d'idiomes.  
  
E) Altres mèrits: fins a un màxim d'1,50 punts.  
Es concedirà fins a un màxim d'1,50 punts per als següents mèrits, sempre que no siguen requisit ni es troben inclosos en la resta d'apartats d'aquest article, i es troben degudament acreditats.  
1r) La publicació d'articles especialitzats en revistes de reconegut prestigi, d'àmbit autonòmic, nacional o internacional, així com de llibres monogràfics, es valorarà amb un màxim de 0,50 punts, sempre que es tracte d'articles o llibres relacionats amb l'objecte de les beques convocades, i es computarà de la manera següent:  
- Llibres: 0,50 punts.  
- Capítols de llibres: 0,25 punts.  
- Articles: 0,10 punts.  
2n) El coneixement d'idiomes no comunitaris es valorarà amb un màxim de 0,50 punts, a raó de 0,10 punts per cada nivell superat. A aquest efecte, únicament s'admetrà la seua acreditació per mitjà de títols expedits per l'escola oficial d'Idiomes, universitats, ministeris o organismes oficials acreditats.  
3r) Els cursos de formació als quals haja assistit o haja impartit la persona interessada, que estiguen vinculats a les matèries que constitueixen l'objecte de les titulacions admeses per a concórrer a la convocatòria, així com aquells sobre coneixements d'aplicacions informàtiques d'anàlisi documental o de gestió de bases de dades, podran ser valorats amb un màxim de 0,50 punts i es computaran de la següent manera:  
- Cursos de 50 o més hores: 0,50 punts.  
- Cursos de 25 o més hores: 0,25 punts.  
- Cursos de 15 o més hores: 0,10 punts.  
Els cursos als quals haja assistit la persona interessada o que aquesta haja impartit, hauran de pertànyer a organismes oficials o centres de formació reconeguts i es valoraran una sola vegada, amb independència que un mateix curs haja sigut cursat o impartit en diverses/successives edicions.  
  
F) Entrevista/prova: fins a un màxim de 7 punts.  
Les persones sol·licitants que hagen obtingut les 15 millors puntuacions seran convocades a una entrevista que tractarà sobre la seua formació, trajectòria acadèmica i professional i els seus coneixements entorn de les matèries relacionades amb l'objecte de les beques a la concessió de la qual concorren.  
L'entrevista podrà ser valorada amb un màxim de 7 punts i el resultat se sumarà a la puntuació obtinguda per a cada aspirant en els apartats anteriors d'aquest barem, a fi d'obtindre, com a resultat, la puntuació final del procés de selecció.  
2. En cas d'empat, es resoldrà a favor de la persona que haja acreditat el reconeixement de l'òrgan competent de tindre una discapacitat, el fet de ser víctima de violència de gènere o d'accions terroristes, en el marc dels principis determinats en l'article 2 d'aquesta ordre i de conformitat amb la normativa vigent que siga aplicable en cadascun d'aquests supòsits. En els altres casos d'empat, així com quan persistisquen aquests en els casos de discapacitat, víctimes de violència de gènere o d'accions terroristes, es considerarà primer al candidat o candidata que tinga la major puntuació obtinguda, d'acord amb l'assenyalat a continuació, i per aquest ordre:  
En primer lloc, el candidat o la candidata que haja obtingut major puntuació en l'apartat relatiu a l'entrevista.  
Si persisteix l'empat, qui haja obtingut major puntuació en l'apartat relatiu a l'expedient acadèmic.  
Si persisteix l'empat, qui haja obtingut major puntuació en l'apartat relatiu als coneixements addicionals relacionats amb l'objecte de la beca.  
Si persisteix l'empat, qui haja obtingut major puntuació en l'apartat relatiu a coneixements de valencià.  
Si persisteix l'empat, qui haja obtingut major puntuació en l'apartat relatiu a coneixement d'idiomes de la Unió Europea.  
Si persisteix l'empat, qui haja obtingut major puntuació en l'apartat relatiu a altres mèrits.  
Si així i tot persistira l'empat, es dirimirà d'acord amb el principi de presència equilibrada per raó de gènere, i en defecte d'això, per ordre alfabètic de cognoms i nom, començant per la lletra que resulte triada conformement amb el resultat del sorteig celebrat anualment per la conselleria competent en matèria de funció pública en el qual es determina la lletra per a fixar l'ordre d'intervenció de les persones aspirants i, en el seu cas, dirimir els empats en tots els processos selectius que es convoquen durant l'any en el conjunt de les administracions públiques valencianes.